Diari Oficial de la Generalitat Valenciana


Sumari del DOGV 4347, del 01-10-2002 (2002/10146)

ACORD de 30 de juliol de 2002, de la Comissió Territorial d'Urbanisme de València, relatiu al Pla de Reforma Interior amb delimitació d'unitat d'execució de la zona Horta de Vinyes classificada com a sòl urbà en les Normes Subsidiàries de Planejament de Náquera.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10111


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Nàquera
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu al Pla de Reforma Interior amb delimitació d'unitat d'execució de la zona Horta de Vinyes classificada com a sòl urbà en les Normes Subsidiàries de Planejament de Náquera. [2002/10184]
  
Vist l'expedient tramés per l'Ajuntament de Náquera referit al Pla de Reforma Interior amb delimitació d'unitat d'execució de la zona ?Horta de Vinyes- classificada com a sòl urbà en les Normes Subsidiàries de Planejament de la població, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant resolució de l'alcaldia de 31 de juliol de 2001. Una vegada transcorregut el corresponent període d'exposició publica (notificat mitjançant edicte municipal, per anunci en el DOGV de 29 d'agost de 2001 i en el diari Las Provincias de 2 d'agost de 2001), va ser aprovat provisionalment pel ple de la corporació local en data 25 d'octubre de 2001.
  
Segon
  
El projecte consta de memòria informativa, memòria justificativa, plànols d'informació i plànols d'ordenació.
  
Tercer
  
L'objecte del present Pla de Reforma Interior és la programació d'un sòl urbà mitjançant una delimitació d'una unitat d'execució per a gestionar la seua urbanització de manera unitària mitjançant una actuació integrada.
  
El PRI modifica l'ordenació detallada que establia les NNSS passant d'una illa tancada amb pati interior de dimensions considerables i tipologia d'illa densa ?residencial entre mitgeres-, a l'ordenació de quatre illes edificables definint-se en elles la tipologia d'habitatges unifamiliars adossades.
  
L'àmbit delimitat confronta amb el barranc de Náquera, que el separa del nucli urbà de la població, amb el qual es comunica a través d'un pont existent sobre el barranc i a través d'un camí ?vial de servici núm. 2- que s'urbanitzarà en l'àmbit del projecte de millora de la seguretat vial de Náquera.
  
En la documentació es plasma el projecte de desviació de la travessia de Náquera (carretera provincial VP-6044) titularitat de la Diputació Provincial, que ha d'escometre este organisme i que inicialment no té influència en el sector.
  
Així mateix es modifica les ordenances en el sentit que es prohibix en el sector les cobertes planes i terrats.
  
Quant a l'àrea de repartiment que coincidix amb la unitat d'execució delimitada, disposa d'un aprofitament tipus de 0,979 m2t/m2s, lleugerament inferior al que establix el planejament d'1 m2t/m2s.
  
Quart
  
S'ha sol·licitat informe al Servici de Vies i Obres de la Diputació de València i a la Confederació Hidrogràfica del Xúquer.
  
Cinqué
  
Náquera té Normes Subsidiàries de Planejament aprovades definitivament per la Comissió Territorial d'Urbanisme el 25 de juny de 1985.
  
Sisé
  
En data 9 d'abril de 2002, té entrada en este Servici documentació justificativa de la suficiència de l'accés rodat del sector i la seua connexió amb el nucli urbà.
  
Fonaments de dret
  
Primer
  
La tramitació ha sigut correcta, d'acord amb el que establix l'article 45,46 i 47, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, als efectes del compliment del que preceptua l'article 27 i 28 de la LRAU.
  
Tercer
  
En el Pla de Reforma Interior es millora la proporció de dotacions públiques respecte a l'aprofitament de la zona comparativament a l'ordenació detallada que s'incloïa en les Normes Subsidiàries, i es concreta la superfície total de dotacions en 6653,10 m2 de viari i 9.628,15 m2 el que suposa un total de 16.281,25 m2 (65,36% de la superfície total de la unitat).
  
Quart
  
La Comissió Territorial d'Urbanisme, de 15 de març de 2002, va acordar suspendre l'aprovació de l'expedient a causa de la insuficiència de la connexió entre el nucli urbà i la zona ordenada i en el fet que s'ha de justificar la millora de l'actual connexió.
  
Cinqué
  
La documentació justificativa de la suficiència de la capacitat de la xàrcia viària de connexió entre el sector i el nucli urbà, presentada el 9 d'abril de 2002, planteja la realització d'una rotonda en el punt d'intersecció entre la desembocadura del pont d'accés al sector i el nucli urbà.
  
Esta obra d'urbanització haurà de ser inclosa en l'Actuació Integrada pròpia del sector.
  
Sisé
  
La Comissió Territorial d'Urbanisme, en la sessió realitzada el 30 de juliol de 2002, considera que davant de la pròxima execució de la variant de la carretera VP-6044 per part de la Diputació Provincial, que permetria l'accés en condicions al sector, es considera innecessària la paralització del present expedient i s'establia, això sí, com a condició per a possibilitar el desenvolupament del corresponent Programa per a l'Actuació Integrada del sector la prèvia o simultània execució de la citada variant.
  
Seté
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'art. 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió realitzada el 30 de juliol de 2002, acorda aprovar definitivament el Pla de Reforma Interior amb delimitació d'unitat d'execució en la zona ?Horta de Vinyes- del municipi de Náquera.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.